Tvö stór snjóflóð á Flateyri og þriðja í Súgandafirði Fréttin verður uppfærð Tvö stór snjóflóð féllu á Flateyri við Önundarfjörð skömmu eftir kl. 23 að kvöldi 14. janúar og náðu bæði út í sjó , annað úr Skollahvilft og hitt úr Innra-Bæjargili . Flóðið úr Innra-Bæjargili féll að hluta yfir varnargarð og á hús að Ólafstúni 14 og grófst unglingsstúlka í flóðinu . Henni var bjargað og er ekki talin alvarlega slösuð . Flóðið úr Skollahvilft féll meðfram varnargarði og út í smábátahöfnina og olli þar miklu tjóni á bátum en ekki slysum á fólki . Þriðja snjóflóðið féll í Súgandafirði við Norðureyri og náði einnig út í sjó . Flóðbylgja af völdum þess olli skemmdum á húsum við ströndina utan og innan við höfnina á Suðureyri , en ekki slysum á fólki . Flóðin á Flateyri voru mjög stór en ekki er þekkt enn sem komið er hvort þau séu ámóta og stærstu fyrri flóð , minni eða stærri . Flóðið úr Skollahvilft sást á radar á varnargarðinum og mældist á 150 – 200 km hraða á klst nokkru áður en það lenti á garðinum . Nánari upplýsingar verða birtar um flóðin þegar tækifæri hefur gefist til að skoða þau . Snjóflóðavakt Veðurstofunnar og lögreglan hafa í nótt farið yfir þau svæði þar sem snjóflóðahætta talin kunna að skapast og hefur fólk yfirgefið nokkra sveitabæi í öryggisskyni .